Få mest mulig ut av Black Friday - Danske Bank Stories
Fredag er den store salgsdagen. Få mest mulig ut av tilbudene med disse tipsene.
Ikke fall for de store salgsplakatene
Hun anbefaler også å gjøre litt research på forhånd. Finne ut hvilke butikker som tilbyr det du er ute etter. Ta med deg handlelisten ut i butikkene, og hold deg til den. Og sjekk hvor godt tilbudet egentlig er.
– Det kan være lett å la seg rive med ved synet av de store salgsplakatene. Men noen ganger er det greit å se en ekstra gang på selve tilbudet. Ikke alle avslagene er like store, sier hun.
Forventer ny shoppingrekord
Black Friday ble introdusert i Norge i 2010, og er nå en av årets største handledager. Virke anslår at nordmenn i år vil handle for 3,4 milliarder – langt mer enn tidligere år.
Den amerikanske tradisjonen – med salg første fredag etter Thanksgiving – preger ofte en hel uke her i landet. Også den påfølgende mandagen kan det være greit å være på utkikk etter gode tilbud. Da er det i hvert fall i USA nettbutikkenes store tilbudsdag – Cyber Monday.
Her i Norge arrangeres samtidig de grønnere alternativene Grønn Fredag og den store byttedagen, som en motvekt til hele shoppingfesten.
Sjekk prisutviklingen
De siste årene har det vært diskutert hvor gode tilbudene som presenteres på Black Friday faktisk er. Flere har avslørt at en rekke produkter har steget i pris før salgsdagen, andre reklamerte produkter er ting du ofte finner på salg.
Motzfeldt anbefaler derfor å sjekke prisutviklingen for varen du vurderer å kjøpe på nett, før du slår til.
– Husk også at selv om en butikk gir et stort avslag på en vare, så betyr ikke det nødvendigvis at det er der den er billigst. Gjør et raskt søk og se om andre selger varen billigere, råder hun.